CELEX: 32008R1139
Language: lt
Date: 2008-11-10 00:00:00
Title: 2008 m. lapkričio 10 d. Tarybos reglamentas (EB) Nr. 1139/2008, kuriuo nustatomos 2009 m. taikomos Juodosios jūros tam tikrų žuvų išteklių žvejybos galimybės ir susijusios sąlygos

19.11.2008   
            
            
               LT
            
            
               Europos Sąjungos oficialusis leidinys
            
            
               L 308/3
            
         
      TARYBOS REGLAMENTAS (EB) Nr. 1139/2008
   2008 m. lapkričio 10 d.
   kuriuo nustatomos 2009 m. taikomos Juodosios jūros tam tikrų žuvų išteklių žvejybos galimybės ir susijusios sąlygos
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 20 straipsnį,
   atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (2), ypač į jo 2 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Pagal Reglamento (EB) Nr. 2371/2002 4 straipsnį Taryba, atsižvelgdama į turimas mokslines rekomendacijas, ypač į Žuvininkystės mokslo, technikos ir ekonomikos komiteto parengtą ataskaitą, nustato naudojimosi vandenimis bei ištekliais ir tausios žvejybos valdymo priemones.
            
         
               (2)
            
            
               Pagal Reglamento (EB) Nr. 2371/2002 20 straipsnį Taryba nustato atskirų išteklių arba išteklių grupių žvejybos galimybes ir paskirsto jas valstybėms narėms.
            
         
               (3)
            
            
               Siekiant užtikrinti veiksmingą žvejybos galimybių valdymą, turėtų būti nustatytos konkrečios žvejybos operacijų vykdymo sąlygos.
            
         
               (4)
            
            
               Reglamento (EB) Nr. 2371/2002 3 straipsnyje pateiktos apibrėžtys, kurios yra svarbios paskirstant žvejybos galimybes.
            
         
               (5)
            
            
               Pagal Reglamento (EB) Nr. 847/96 2 straipsnį privaloma nustatyti išteklius, kuriems taikomos įvairios tame reglamente nustatytos priemonės.
            
         
               (6)
            
            
               Siekiant prisidėti prie žuvų išteklių išsaugojimo, 2009 m. turėtų būti įgyvendintos tam tikros papildomos su žvejybos techninėmis sąlygomis susijusios priemonės.
            
         
               (7)
            
            
               Šprotų bendro leidžiamo sugauti kiekio (BLSK) apribojimas neturėtų turėti poveikio būsimam išteklių lygiui, kuriais turėtų būti atsižvelgta į kitų pakrantės valstybių žvejybinę veiklą Juodojoje jūroje.
            
         
               (8)
            
            
               Žvejybos galimybės turėtų būti naudojamos pagal šios srities Bendrijos teisės aktus, ypač pagal 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (3), ir 1998 m. kovo 30 d. Tarybos reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (4).
            
         
               (9)
            
            
               Atsižvelgiant į tai, kad vienoje valstybėje narėje iki šio reglamento įsigaliojimo žvejojant paprastuosius otus tradiciškai buvo naudojami tinklai, kurių akių dydis yra mažesnis nei 400 mm, ir siekiant leisti tinkamai prisitaikyti prie šiuo reglamentu įvedamų techninių priemonių, reikia leisti su tos valstybės narės vėliava plaukiojantiems laivams žvejoti paprastuosius otus tinklais, kurių mažiausias akių dydis yra 360 mm.
            
         
               (10)
            
            
               Siekiant užtikrinti tinkamą teisės aktų laikymąsi ir kontrolę, tinklų akių dydis turėtų būti matuojamas pagal 2008 m. birželio 10 d. Komisijos reglamentą (EB) Nr. 517/2008, kuriuo nustatomos išsamios Tarybos reglamento (EB) Nr. 850/98 įgyvendinimo taisyklės, taikomos nustatant žvejybos tinklų akių dydį ir vertinant gijų storį (5).
            
         
               (11)
            
            
               Atsižvelgiant į klausimo skubumą, būtina suteikti išimtį dėl šešių savaičių termino, nurodyto Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties bei Europos Bendrijų steigimo sutarties, I dalies 3 punkte,
            
         PRIĖMĖ ŠĮ REGLAMENTĄ:
   I   SKYRIUS
   DALYKAS, TAIKYMO SRITIS IR SĄVOKŲ APIBRĖŽTYS
   1 straipsnis
   Dalykas
   Šiuo reglamentu nustatomos Juodosios jūros tam tikrų žuvų išteklių žvejybos galimybės ir specifinės tų žvejybos galimybių naudojimo sąlygos 2009 m.
   2 straipsnis
   Taikymo sritis
   1.   Šis reglamentas taikomas Bendrijos žvejybos laivams (toliau – Bendrijos laivai), vykdantiems veiklą Juodojoje jūroje.
   2.   Nukrypstant nuo 1 dalies, šis reglamentas netaikomas žvejybos operacijoms, vykdomoms tik mokslinių tyrimų, kurie atliekami gavus leidimą bei atitinkamai valstybei narei prižiūrint ir apie kuriuos Komisijai bei valstybei narei, kurios vandenyse atliekami tie moksliniai tyrimai, buvo pranešta iš anksto, tikslais.
   3 straipsnis
   Apibrėžtys
   Šiame reglamente greta Reglamento (EB) Nr. 2371/2002 3 straipsnyje nustatytų apibrėžčių taikomos šios apibrėžtys:
   
               a)
            
            
               VJVŽK – Viduržemio jūros Vyriausioji žvejybos komisija (angl. GFCM);
            
         
               b)
            
            
               Juodoji jūra – geografinis VJVŽK reguliuojamas parajonis, apibrėžtas GFCM/31/2007/2 rezoliucijoje;
            
         
               c)
            
            
               bendras leidžiamas sugauti kiekis (BLSK) – kasmet leidžiamas sužvejoti ir iškrauti kiekvienų išteklių kiekis;
            
         
               d)
            
            
               kvota – Bendrijai, valstybei narei arba trečiajai šaliai skirto BLSK dalis.
            
         II   SKYRIUS
   ŽVEJYBOS GALIMYBĖS IR SUSIJUSIOS SĄLYGOS
   4 straipsnis
   Leidžiamo sugauti kiekio apribojimai ir jo paskirstymas
   Leidžiamo sugauti žuvų kiekio apribojimai, šių apribojimų nustatymas valstybėms narėms ir papildomos sąlygos, taikomos pagal Reglamento (EB) Nr. 847/96 2 straipsnį, yra nurodytos šio reglamento I priede.
   5 straipsnis
   Specialiosios paskirstymo nuostatos
   I priede nustatyti leidžiamo sugauti kiekio apribojimai valstybėms narėms nustatomi nepažeidžiant:
   
               1)
            
            
               žvejybos galimybių, kuriomis buvo pasikeista pagal Reglamento (EB) Nr. 2371/2002 20 straipsnio 5 dalį;
            
         
               2)
            
            
               perskirstymo pagal Reglamento (EEB) Nr. 2847/93 21 straipsnio 4 dalį, 23 straipsnio 1 dalį ir 32 straipsnio 2 dalį bei Reglamento (EB) Nr. 2371/2002 23 straipsnio 4 dalies antrą pastraipą;
            
         
               3)
            
            
               papildomų iškrovimų, numatytų Reglamento (EB) Nr. 847/96 3 straipsnyje;
            
         
               4)
            
            
               pagal Reglamento (EB) Nr. 847/96 5 straipsnį ir Reglamento (EB) Nr. 2371/2002 23 straipsnio 4 dalies pirmą pastraipą atliktų išskaitymų.
            
         6 straipsnis
   Leidžiamam sugauti žuvų kiekiui ir priegaudai taikomos sąlygos
   1.   Išteklių, kuriems yra nustatyti sužvejojimo apribojimai, žuvis galima laikyti laive arba iškrauti tik tais atvejais, jei jas sugavo valstybės narės, kuriai paskirta ir dar neišnaudota tų išteklių kvota, laivas.
   2.   Visi iškrovimai yra vertinami pagal kvotą arba, jeigu Bendrijos dalis valstybėms narėms nebuvo paskirstyta kvotomis, pagal Bendrijos dalį.
   7 straipsnis
   Techninės pereinamojo laikotarpio priemonės
   Techninės pereinamojo laikotarpio priemonės nustatytos II priede.
   III   SKYRIUS
   BAIGIAMOSIOS NUOSTATOS
   8 straipsnis
   Duomenų perdavimas
   Valstybės narės, siųsdamos Komisijai duomenis apie iškrautus sugautų žuvų kiekius pagal Reglamento (EEB) Nr. 2847/93 15 straipsnio 1 dalį, naudoja šio reglamento I priede nustatytus išteklių kodus.
   9 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2009 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 10 d.
      
         
            Tarybos vardu
         
         
            Pirmininkas
         
         B. KOUCHNER
         
      
   
   
      (1)  OL L 358, 2002 12 31, p. 59.
   
      (2)  OL L 115, 1996 5 9, p. 3.
   
      (3)  OL L 261, 1993 10 20, p. 1.
   
      (4)  OL L 125, 1998 4 27, p. 1.
   
      (5)  OL L 151, 2008 6 11, p. 5.
   
      I PRIEDAS
      Leidžiamo sugauti kiekio apribojimai ir sąlygos (pagal rūšį ir zoną), susijusios su tokių apribojimų, taikomų Bendrijos laivams rajonuose, kuriuose nustatyti leidžiamo sugauti kiekio apribojimai, kasmetiniu valdymu
      Šiose lentelėse nustatyti kiekvienų išteklių BLSK ir kvotos (tonomis gyvojo svorio, išskyrus tuos atvejus, kai nurodyta kitaip), jų paskirstymas valstybėms narėms ir susijusios sąlygos vykdant kasmetinį kvotų valdymą.
      Kiekvienos zonos žuvų ištekliai nurodomi pagal lotyniškus abėcėlės tvarka išdėstytus rūšių pavadinimus. Šiose lentelėse naudojami tokie skirtingų rūšių kodai:
      
                  Mokslinis pavadinimas
               
               
                  Alpha-3 kodas
               
               
                  Bendrinis pavadinimas
               
            
                  
                     Psetta maxima
                  
               
               
                  TUR
               
               
                  Paprastasis otas
               
            
                  
                     Sprattus sprattus
                  
               
               
                  SPR
               
               
                  Atlantinis šprotas
               
            
         
      
                  
                              Rūšis
                           
                           
                              :
                           
                           
                              Paprastasis otas
                              
                                 Psetta maxima
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  Bulgarija
               
               
                  50
               
               
                  
                     Prevencinis BLSK
                  
                  
                     Reglamento (EB) Nr. 847/96 3 straipsnis taikomas.
                  
                  
                     Reglamento (EB) Nr. 847/96 4 straipsnis netaikomas.
                  
                  
                     Reglamento (EB) Nr. 847/96 5 straipsnis taikomas.
                  
               
            
                  Rumunija
               
               
                  50
               
            
                  EB
               
               
                  100 (1)
                  
               
            
                  BLSK
               
               
                  Netaikoma
               
            
         
      
                  
                              Rūšis
                           
                           
                              :
                           
                           
                              Atlantinis šprotas
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  EB
               
               
                  12 750 (2)
                  
               
               
                  
                     Prevencinis BLSK
                  
                  
                     Reglamento (EB) Nr. 847/96 3 straipsnis taikomas.
                  
                  
                     Reglamento (EB) Nr. 847/96 4 straipsnis netaikomas.
                  
                  
                     Reglamento (EB) Nr. 847/96 5 straipsnis taikomas.
                  
               
            
                  BLSK
               
               
                  Netaikoma
               
            
         (1)  Preliminarus BLSK. Galutinis BLSK bus nustatytas laiku, 2009 m. pirmąjį pusmetį, atsižvelgiant į naujas mokslines rekomendacijas.
      
         (2)  Gali būti žvejojama tik laivų, plaukiojančių su Bulgarijos arba su Rumunijos vėliava.
   
   
      II PRIEDAS
      PEREINAMOJO LAIKOTARPIO TECHNINĖS PRIEMONĖS
      
                  1.
               
               
                  Paprastųjų otų žvejyba draudžiama Juodosios jūros Europos bendrijos vandenyse nuo balandžio 15 d. iki birželio 15 d.
               
            
                  2.
               
               
                  Paprastiesiems otams žvejoti naudojamų dugninių statomų tinklų mažiausias leistinas akių dydis yra 400 mm.
                  Valstybėje narėje, kurioje iki šio reglamento įsigaliojimo paprastųjų otų žvejybai nustatytas dugninių statomų tinklų mažiausias akių dydis buvo mažesnis nei 400 mm, tokiai žvejybai gali būti naudojami tinklai, kurių mažiausias akių dydis yra bent 360 mm. Tačiau tokia valstybė narė užtikrina, kad iki 2009 m. pabaigos ne daugiau kaip 40 % visų žvejybos laivų, kuriems leidžiama žvejoti paprastuosius otus su dugniniais statomais tinklais toliau naudotų tinklus, kurių akių dydis mažesnis nei 400 mm.
               
            
                  3.
               
               
                  Tinklo akių dydis matuojamas pagal 2008 m. birželio 10 d. Komisijos reglamentą (EB) Nr. 517/2008, nustatantį, inter alia, išsamias susijusias taisykles tinklų akies dydžiui nustatyti.
               
            
                  4.
               
               
                  Mažiausias iškrauti leidžiamų paprastųjų otų ilgis yra 45 cm, matuojant pagal Reglamento (EB) Nr. 850/98 18 straipsnio nuostatas.